N'eo ket achu, ha pell avaze, get an haïkuioù-mañ, setu bremañ un nebeudig haïkuioù-gouiañv c'hoazh    Ruz  Korollenn ledan  Gouiziegezh kogus  An Arvor, àr an aod, serr-noz, ruz eo an oabl, 8 02 2006    A-dreist ar bodoù-se  Ha n'eo ket e lec'h arall  Kevrin an c'hwibed  An Arvor, aod, serr-noz, 8 02 2006    Kreion fin  Ar  binenn  Dirak ar c'huzh-heol  Kerpap, 8 02 2006    Roz ha glas  Sklas an aer  Doc'h an teñval ne vo ket tommoc'h  An Arvor, serr-noz, 9 02 2006    Boull-heol  Gwelet hepken  E daou benn an devezh  Devezhiad labour en Aradon, 10 02 2006    Sioul ma c'horf  Laboused neoazh  A sil o anv em skouarn  Abadenn yoga-nidra 1añ, 11 02 2006    Un tachad roz  Liv maouez  Er  c'hogus plaen  Karnag, enderv-noz, 12 02 2006    Unan ruz  Unan gell  O fennoù du er wezenn  Koublad beufiged er prunus, kreisteiz, Brec'h, 12 02 2006    Lavreger é sec'hiñ  Peseurt krouadur a c'hoario  Etre o divhar, keneve an avel yen ?  An Arvor, 13 02 2006    Aer yenik  Heol diframmet  Kogus a-dorimell  An Arvor, enderv-noz, 13 02 2006    Da gentañ  Lagadig an tour-tan  Oh,  al loar-gann !  Digoret 'm eus an abevantoù en Arvor, 14 02 2006